6.De spanske myndigheder indgav ansøgningen i medfør af interventionskriteriet i artikel 4, stk. 2, der fraviger kriterierne i artikel 4, stk. 1, litra b), i EGF-forordningen, som forudsætter mindst 500 arbejdstagere, der afskediges over en periode på ni måneder, i virksomheder, der er aktive inden for den samme økonomiske sektor i en hovedgruppe i Nace rev. 2, og som befinder sig i en region eller to sammenhængende regioner på NUTS 2-niveau i en medlemsstat.

4.De spanske myndigheder indgav ansøgning EGF/2017/001 ES/Castilla y León - minedrift - den 20. januar 2017, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen samme dag og anmodede Spanien om yderligere oplysninger den 3. februar 2017. Der blev indsendt yderligere oplysninger inden for seks uger efter anmodningen. Fristen på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne, for at der kan ydes økonomisk støtte, udløber den 9. juni 2017.

Dato for kvittering for modtagelse af ansøgningen

3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for økonomisk EGF-støtte er opfyldt.

1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 ("EGF-forordningen").

15.Omstruktureringen og omstillingen af kulmineindustrien i Spanien i årene op til den økonomiske og finansielle krise havde til formål at fremme resultaterne for disse minedriftsvirksomheder og skabe bedre betingelser for rentabiliteten. Hvad der ikke kunne forudses, var det kraftige faldt i kulpriserne (næsten 60 %) som følge af den økonomiske afmatning, hvilket gjorde den indenlandske kulproduktion urentabel. Antallet af virksomheder inden for kulminedriften i Castilla y León faldt med 25 %, i takt med at prisfaldet og nedgangen i kulproduktionen førte til lukning af ti af disse virksomheder inden for kulminedriften i perioden 2010-2016.

13.Importmængden af kul fra tredjelande steg, i takt med at kulprisen faldt. Prisfaldet kunne hovedsageligt tilskrives den svage verdensøkonomi kombineret med lavere efterspørgsel efter nedgangen i industriproduktionen i Asien (især Kina) og overkapaciteten i Kina, som følge af "kulfeberen" i det første ti år af dette århundrede. De vigtigste kuleksportørers valuta faldt i forhold til den amerikanske dollar, hvilket pressede priserne yderligere nedad. Således faldt salgsprisen for kul i Europa fra EUR 120/ton (medio 2011) til EUR 50/ton (2015). Dette fald i priserne betød, at mange af EU's kulminer blev urentable, og medførte deres lukning.

11.Kulproduktionen på EU-plan faldt kraftigt i perioden 2005-2015. I 2005 var den europæiske kulproduktion på 198,8 mio. toe, hvorimod den i 2015 var på 145,3 mio. toe. Dette udgør et produktionsfald på 26,9 %. Kulproduktionen faldt støt i perioden 2005-2010 (-17,9 %), kom sig lidt igen i 2011 (+ 1,7 %), og faldt igen støt i perioden 2012-2015 (-14,4 %). I samme periode steg produktionen af kul på verdensplan med 26,3 %, fra 3 033,6 mio. toe i 2005 til 3 830,1 mio. toe i 2015. Det resulterede i et fald i EU's markedsandel i den globale kulproduktion, som faldt fra 6,6 % i 2005 til 3,8 % i 2015.

10.Til støtte for, at der er en sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, anfører Spanien, at den europæiske kulindustri i stigende grad lider under konkurrence fra billigere kul fra ikke-europæiske lande.

Begivenheder, der gav anledning til afskedigelserne og til aktivitetsophør

16.Den begivenhed, der har givet anledning til disse afskedigelser, er prisfaldet på kul på det indenlandske marked som følge af de lave kulpriser på de internationale markeder, der styrtdykkede bl.a. på grund af den økonomiske afmatning. Til de nuværende priser er den indenlandske kulproduktion ikke rentabel. Det har ført til et fald i den nationale produktion af kul (som nævnt ovenfor) og til lukningen af adskillige kulminer med afskedigelser til følge.

Redegørelse for de usædvanlige omstændigheder, der ligger til grund for, at ansøgningen kan antages

17.På trods af at der fandt færre end 500 afskedigelser sted i referenceperioden på ni måneder, gør Spanien gældende, at denne ansøgning ikke desto mindre bør sidestilles med en ansøgning i henhold til EGF-forordningens artikel 4, stk. 1, litra b), eftersom det geografiske område, der er berørt af afskedigelserne, for det meste omfatter afsidesliggende bjergdale, der er tyndt befolkede og særdeles afhængige af én enkelt økonomisk sektor. Det kan derfor betragtes som et lille marked.

18.Det geografiske område, der er berørt af afskedigelserne, er minedistriktet i Castilla y León. Minedistriktet består af dale i bjergområder beliggende i den nordlige del af provinserne León og Palencia, i De Kantabriske Bjerge og omfatter en række på 81 mindre byer, der er økonomisk afhængige af kulminer (heraf er 31 byer stærkt afhængige).

Kulminedistrikter

Området er stærkt afhængigt af kul Området er moderat afhængigt af kul

19.Minedistriktet har en befolkning på 111 342 indbyggere fordelt over et areal på ca. 8 696 km². Befolkningstætheden er derfor meget lav, kun 12,8 indbyggere/km², langt fra det nationale gennemsnit (92,1 indbyggere/km²) eller EU-gennemsnittet (117,5 indbyggere/km²).

20.Minedistriktet består af små byer, hvor 44 % af disse har 500 indbyggere eller derunder. Kun fem byer, som er de største i distriktet, har mellem 5 000 og 10 000 indbyggere. Disse byer, som ofte er spredt over isolerede områder, har problemer med mobilitet og konnektivitet til veje, der kan klare en høj kapacitet, teknologiske infrastrukturer, industriel landudvikling osv., hovedsagelig på grund af de vanskeligheder, der er forbundet med et bjergrigt område.

21.Arbejdsmarkedet i det pågældende minedistrikt befinder sig i en meget vanskelig situation. Arbejdsløshedstallene kan føre til den konklusion, at beskæftigelsen er forbedret siden 2012, som var det værste år i krisen. Det modsatte gør sig i virkeligheden gældende. I distriktet er der en voksende mangel på arbejdspladser, og selv om antallet af ledige faldt i perioden 2010-2015, var dette på grund af en befolkningsafvandring til nationale eller internationale områder med bedre jobmuligheder.

22.I december 2015 var antallet af arbejdsløse 1,03 % lavere end i december 2010, mens befolkningen i området gik tilbage med 8,5 % i samme periode. Udviklingen blandt ledige fordelt efter aldersgruppe i disse år viser et markant fald blandt ledige i aldersgruppen 25-44 år,

(-11 %) og endog mere markant (-33 %) i gruppen for under 25 år. Den samme tendens ses i udviklingen af befolkningen fordelt efter aldersgruppe. Det største fald i befolkningstallet skete i gruppen under 25 år (-22 %) efterfulgt af aldersgruppen 25-44 år (-17 %). Der er ingen ændring i befolkningstallet i gruppen på 45 år og derover (-0,08 %), mens ledigheden er steget med ca. 27 % i denne aldersgruppe.

Afskedigelsernes forventede virkning på økonomien på lokalt, regionalt og nationalt plan og på beskæftigelsen

23.Selv om arbejdsløsheden inden for de seneste to år er faldet, er arbejdsløshedsprocenten i Spanien stadig høj (18,6 %).

24.Desuden har de 339 afskedigelser en stor indvirkning på den lokale økonomi, da minedistriktet befinder sig i et lille geografisk isoleret område, som i øjeblikket kæmper for at klare de afskedigelser, der stammer fra hjælpeindustrien for minedriften. Disse afskedigelser indgår ikke i denne ansøgning, eftersom hjælpeindustrien for minedriften opererer i en anden NACE hovedgruppe end hovedgruppe 5 (Udvinding af kul og brunkul). Der findes allerede en mangel på jobtilbud i minedistriktet som følge af de seneste års udvikling inden for minesektoren (faldende produktion som følge af øget import). Disse nye afskedigelser kan kun forværre beskæftigelsessituationen i området.

25.I takt med lukningen af minevirksomheder har manglen på job resulteret i en nedgang i befolkningen i minedistriktet som nævnt ovenfor, hvilket yderligere har forværret risikoen for en affolkning af området. De afskedigelser, der er berørt af denne ansøgning, har haft yderligere negative følger for området, som vil kunne skade bestræbelserne på at tilskynde befolkningen til at forblive i området.

Tiltænkte støttemodtagere og foreslåede foranstaltninger

Tiltænkte støttemodtagere

26.Alle afskedigede arbejdstagere forventes at deltage i foranstaltningerne. Fordelingen af disse arbejdstagere på køn, nationalitet og aldersgruppe er som følger: